CELEX: 32013R0709
Language: sl
Date: 2013-07-24 00:00:00
Title: Izvedbena uredba Komisije (EU) št. 709/2013 z dne 24. julija 2013 o spremembi Uredbe (EU) št. 717/2010 o uvrstitvi določenega blaga v kombinirano nomenklaturo

25.7.2013   
            
            
               SL
            
            
               Uradni list Evropske unije
            
            
               L 200/12
            
         IZVEDBENA UREDBA KOMISIJE (EU) št. 709/2013
   z dne 24. julija 2013
   o spremembi Uredbe (EU) št. 717/2010 o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Z Uredbo Komisije (EU) št. 717/2010 (2) je bil t.i. „temperaturni senzor za izpušne pline“ uvrščen pod oznako KN 8533 40 10 kot drugi spremenljivi upori.
            
         
               (2)
            
            
               Izdelek, uvrščen v kombinirano nomenklaturo z Uredbo (EU) št. 717/2010, bi bilo treba šteti za stalni upor, ker njegova upornost ni poljubno spremenljiva, temveč se spreminja le v odvisnosti od temperature. Zato je treba uvrstitev izdelka spremeniti, in sicer ga je treba uvrstiti pod oznako KN 8533 21 00.
            
         
               (3)
            
            
               Uredbo (EU) št. 717/2010 bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 717/2010 se nadomesti z besedilom iz Priloge k tej uredbi.
   Člen 2
   V skladu s členom 12(6) Uredbe Sveta (EGS) št. 2913/92 (3) se je mogoče še tri mesece od začetka veljavnosti te uredbe sklicevati na zavezujoče tarifne informacije, ki jih izdajo carinski organi držav članic in niso v skladu z Uredbo št. 717/2010, kakor je bila spremenjena s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je zavezujoča v celoti in se neposredno uporablja v vseh državah članicah.
      V Bruslju, 24. julija 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 210, 11.8.2010, str. 24.
   
      (3)  UL L 302, 19.10.1992, str. 1.
   
      PRILOGA
      
         
            „PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek (t. i. „toplotni senzor za izpušne pline“), ki ga sestavljajo:
                        
                                    —
                                 
                                 
                                    termistor z nazivno močjo, ki ne presega 20 W, v lastnem ohišju,
                                 
                              
                                    —
                                 
                                 
                                    pritrdilni zatič,
                                 
                              
                                    —
                                 
                                 
                                    gred, ki omogoča pritrditev znotraj izpušnega sistema vozila,
                                 
                              
                                    —
                                 
                                 
                                    električni kabel z ovojem, odpornim na toploto, ki izdelek povezuje z vtičnico in tako omogoča povezavo s sistemom vozila za upravljanje motorja.
                                 
                              Termistor spreminja svojo upornost glede na temperaturo. Kadar je izdelek povezan, sprememba upornosti povzroči spremembo električnega toka, ki se prenaša v sistem za upravljanje motorja.
                        Izdelek ne more pretvoriti izhodnega električnega toka v merjenje ali prikaz temperature.
                     
                     
                        8533 21 00
                     
                     
                        Uvrstitev opredeljujeta splošni pravili 1 in 6 za razlago kombinirane nomenklature ter besedilo oznak KN 8533 in 8533 21 00.
                        Uvrstitev pod tarifno številko 9025 kot termometer ali del termometra ne pride v poštev, saj izdelek ne more meriti ali prikazovati temperature.
                        Izdelek je nelinearni upor z upornostjo, ki se spreminja v odvisnosti od temperature in ni poljubno spremenljiva (glej tudi pojasnjevalne opombe harmoniziranega sistema k tarifni številki 8533 (A)(5) in (B)).
                        Zato ga je treba uvrstiti pod oznako KN 8533 21 00 kot druge stalne upore za moč do vključno 20 W.“